open-index/open-wikipedia-markdown huggingface dataset:
Nakajima Ki-87

Το **Nakajima Ki-87** ήταν ιαπωνικό μαχητικό μεγάλου ύψους πτήσης το οποίο αναπτύχθηκε στα τέλη του Δευτέρου Παγκοσμίου Πολέμου.

## Σχεδιασμός και ανάπτυξη
Το Ki-87 αναπτύχθηκε για να αναχαιτίσει τα βαρέα Αμερικανικά βομβαρδιστικά B-29 Superfortress, τα οποία πραγματοποιούσαν καταστροφικές επιθέσεις στην μητροπολιτική Ιαπωνία στα 1944-45. Το σχέδιο της Nakajima ήταν προϊόν προγενέστερης έρευνας που είχε διεξαγάγει αυτή η εταιρεία από κοινού με το Τεχνικό Τμήμα του Αρχηγείου του Ιαπωνικού Αυτοκρατορικού Στρατού πάνω σε αστεροειδή κινητήρα με  υπερσυμπιεστή (τούρμπο). Οι εργασίες πάνω σε αυτό τον κινητήρα είχαν ξεκινήσει το 1942, δηλαδή πολύ πριν από τις επιθέσεις των B-29. Αποτέλεσμα των εργασιών αυτών ήταν το Tachikawa Ki-94-I, ενώ το Ki-87 αναπτύχθηκε ως εφεδρική πρόταση για την περίπτωση που το Ki-94 αποτύγχανε.

Η Nakajima ξεκίνησε την κατασκευή τριών πρωτοτύπων τον Ιούλιο του 1943, με στόχο να ολοκληρωθούν στο διάστημα Νοεμβρίου 1944 - Ιανουαρίου 1945. Θα ακολουθούσαν επτά αεροσκάφη προπαραγωγής μέχρι τον Απρίλιο του 1945. Το Τεχνικό Τμήμα του Αρχηγείου επέμεινε στην τοποθέτηση του υπερσυμπιεστή στο πίσω μέρος της ατράκτου, διάταξη που θα παρέμενε από το έκτο πρωτότυπο και μετά. Ο οπλισμός του αεροσκάφους αποτελούνταν από πυροβόλα στις πτέρυγες και το σύστημα προσγείωσης ήταν αναδιπλώνονταν με κατάλληλο τρόπο ώστε να επιτρέπει την αποθήκευση των πυρομαχικών των πυροβόλων.

Υπήρξαν σημαντικές καθυστερήσεις στο πρόγραμμα, κυρίως εξαιτίας  προβλημάτων στον υπερσυμπιεστή και στο ηλεκτροκίνητο σύστημα προσγείωσης, με συνέπεια το αρχικό πρωτότυπο να ολοκληρωθεί μόλις τον Φεβρουάριο του 1945. Το Ki-87 πραγματοποίησε την παρθενική του πτήση τον Απρίλιο, αλλά συνολικά ολοκληρώθηκαν μόνο πέντε πτήσεις. Σχεδιάζονταν η κατασκευή 500 αεροσκαφών, όμως μέχρι το τέλος του πολέμου δεν ολοκληρώθηκαν άλλα αεροσκάφη εκτός από το αρχικό πρωτότυπο.

Το Ki-87-II θα ήταν μια έκδοση με κινητήρα Nakajima Ha217 (Ha-46) των 3.000&nbsp;hp και τον υπερσυμπιεστή στην ίδια θέση με το Αμερικανικό P-47 Thunderbolt. Δεν κατασκευάστηκε κανένα μαχητικό αυτής της έκδοσης.

## Χρήστες
; Ιαπωνία
* Αεροπορία του Ιαπωνικού Αυτοκρατορικού Στρατού

## Δείτε επίσης

### Παρόμοια αεροσκάφη
* Focke-Wulf Ta 152H
* Republic P-47N
* Tachikawa Ki-94-II
* Blohm & Voss BV 155

### Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία

*Francillon, René J. *Japanese Aircraft of the Pacific War*. London, Putnam & Company, 1970 (Second edition 1979). ISBN 0-370-30251-6.
* Green, William. *War Planes of the Second World War, Volume Three: Fighters*. London: Macdonald, 1961 (Seventh impression 1973). ISBN 0-356-01447-9.
* Green, William and Swanborough, Gordon. *WW2 Aircraft Fact Files: Japanese Army Fighters, part 2*. London, Macdonald & Jane's, 1977. ISBN 0-354-01068-9.
* Unknown Author *Famous Aircraft of the World, first series, no.76: Japanese Army Experimental Fighters (1)*. Japan: Bunrin-Do Co. Ltd., August 1976.

Ki-087
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Μαχητικά αεροσκάφη
Ευστάθιος (όνομα)

**Ευστάθιος** (γενική: *Ευσταθίου*), ελληνικό αντρικό όνομα προσώπου (βαφτιστικό όνομα).
## Ετυμολογία του ονόματος
Το όνομα από το μεταγενέστερο *Εὐστάθιος*, με αρχική σημασία «σταθερός, ακλόνητος» (στις χριστιανικές αρχές και την πίστη στον Θεό), από το αρχαιοελληνικό επίθετο *εὐσταθής*. Είναι επομένως σημασιολογικά παρεμφερές με τα βαφτιστικά Κωνσταντίνος, Φίρμος και Φιρμίνος. Ο σύντομος τύπος του ονόματος *Στάθης* (και θηλυκό *[[Ευσταθία|Σταθού]]*), σύμφωνα με τον Παπαζαφειρόπουλο, δίνεται σε νεογέννητο «ίνα σταθή ζων». («Επειδή νομίζουσιν οι πολλοί, ότι και το όνομα συντελεί εις την ζωήν».) Με αυτήν την έννοια το όνομα είναι παρεμφερές και με το σλαβικό βαφτιστικό *Stojan* (βουλγαρικά *Стоян*), από το ρήμα *stoja* «στέκομαι» (βλ. νεοελληνικά επώνυμα Στόιος, Στογιάνος, Στογιάνης, Στόινας κτλ.).
## Διάδοση του ονόματος
Ιδιαίτερα δημοφιλές όνομα στον ελληνικό χώρο. Σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό *Ευστάθιος* παρουσιάζεται ως το 111ο πιο συχνό όνομα (36ο ανάμεσα στα αντρικά), ενώ ο θηλυκός του τύπος, *[[Ευσταθία (όνομα)|Ευσταθία]]*, εμφανίζεται ως το 87ο πιο συχνό όνομα (57ο ανάμεσα στα γυναικεία).
## Ονομαστική εορτή
Στις 20 Σεπτεμβρίου, η Ορθόδοξη Εκκλησία και η Καθολική Εκκλησία τιμούν τη μνήμη του Ευσταθίου του μεγαλομάρτυρος (και της συνοδίας αυτού, Θεοπίστης της αυτού συζύγου, Aγαπίου τε και Θεοπίστου των υιών αυτών). Την ίδια ημέρα η Καθολική Εκκλησία τιμά και τη μνήμη του Ευσταθίου Αντιοχείας. 
## Τύποι και υποκοριστικά του ονόματος
* *Στάθης*, καθημερινός τύπος, κοινός  σε όλη την Ελλάδα. Ο Πάουλ Κρέτσμερ θεωρεί τον τύπο ευχετικό βαφτιστικό («να σταθεί στη ζωή»), ανάλογο του *[[Σταμάτιος (όνομα)|Σταμάτης]]* («να σταματήσει ο θάνατος»).
* *Σταθάκης*· *Σταθάκος*· *Σταθούλης*, υποκοριστικοί τύποι, κοινοί σε όλη την Ελλάδα
* *Σταθάς*, στην Ήπειρο 
* *Στάθιον* [Stáθxon], στον Πόντο
* *Σταθιός* [Staθxós], στην Κύμη
* *Στάθ’ς*, *Σταθάκ’ς*, στη Σκιάθο
* *Στάθ’ς*, *Σταθός*, *Σταθάκ’ς*, στις Σαράντα Εκκλησιές της Θράκης
* *Σταθέλιας* [Staθéljas], στη Σαμοθράκη 
* *Ευτάτιος*, στην Ανακού (Ένεγι/Eneyi) Καππαδοκίας· *Ευτάτης*, στη Σινασό Καππαδοκίας·  *Ευτάτ*, στα Σύλατα (Νεβσεχίρ Ζήλε) Καππαδοκίας  και στο Αραβάνι Καππαδοκίας.
* *Στάθιος*, στο Αφσάρι  Καππαδοκίας· *Στάτης*, στη Νεάπολη (Νεβσεχίρ) Καππαδοκίας· *Ιστάτιο(ς)*, στο Γκέλβερι  Καππαδοκίας 
## Θηλυκός τύπος
**[[Ευσταθία (όνομα)|Ευσταθία]]*· *Σταθούλα*, υποκοριστικό
## Το όνομα σε άλλες γλώσσες
* σερβικά: Јевстатије
* ρωσικά: Евстафий
* σλαβομακεδόνικα: Евстахиј
* ουκρανικά: Остап
* αγγλικά: Eustace
* γαλλικά: Eustathe
* ιταλικά: Eustazio 

Το όνομα *Ευστάθιος* αποδόθηκε στα λατινικά *Eustasius* (
Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κλειστό σύστημα

μικρογραφία|Το όριο μεταξύ ενός συστήματος και του περιβάλλοντός του
Ένα **κλειστό σύστημα** είναι ένα φυσικό σύστημα (physical system) που δεν επιτρέπει συγκεκριμένους τύπους μεταφοράς (όπως μεταφορά μάζας) μέσα ή έξω από το σύστημα. Η προδιαγραφή του, ποιοι τύποι μεταφοράς αποκλείονται, ποικίλει στα κλειστά συστήματα της φυσικής, της χημείας ή της μηχανικής.

## Στη φυσική

### Στην κλασσική μηχανική
Στη μη σχετιστική (nonrelativistic) κλασική μηχανική, ένα κλειστό σύστημα είναι ένα φυσικό σύστημα που δεν ανταλλάσσει οποιαδήποτε ύλη με το περιβάλλον του και δεν υπόκειται σε καμιά δύναμη της οποίας η προέλευση είναι εξωτερική ως προς το σύστημα. Ένα κλειστό σύστημα στην κλασική μηχανική μπορεί να θεωρηθεί ένα απομονωμένο σύστημα (isolated system) στη θερμοδυναμική.

### Στη θερμοδυναμική
Στη θερμοδυναμική, ένα κλειστό σύστημα μπορεί να ανταλλάξει ενέργεια (ως θερμότητα ή έργο (φυσική)), αλλά όχι ως ύλη, με το περιβάλλον του.
Ένα απομονωμένο σύστημα δεν μπορεί να ανταλλάξει οποιαδήποτε θερμότητα, έργο, ή ύλη με το περιβάλλον, ενώ ένα ανοικτό σύστημα μπορεί να ανταλλάξει ενέργεια και ύλη.  (Αυτό το σχήμα ορισμού των όρων δεν χρησιμοποιείται ομοιόμορφα, αν και είναι βολικό για κάποιους σκοπούς. Ειδικά, κάποιοι συγγραφείς χρησιμοποιούν τον όρο 'κλειστό σύστημα' αντί του εδώ χρησιμοποιούμενου όρου 'απομονωμένο σύστημα'.)
Για ένα απλό σύστημα, με έναν μόνο τύπο σωματιδίων (άτομα ή μόρια), ένα κλειστό σύστημα ισοδυναμεί με έναν σταθερό αριθμό σωματιδίων. Όμως, για συστήματα που βρίσκονται σε χημική αντίδραση, μπορούν να δημιουργούνται και να καταστρέφονται όλα τα είδη από τη διεργασία της αντίδρασης. Σε αυτήν την περίπτωση, το γεγονός ότι το σύστημα είναι κλειστό, εκφράζεται δηλώνοντας ότι ο συνολικός αριθμός κάθε στοιχειακού ατόμου διατηρείται, ανεξάρτητα από το είδος του μορίου στο οποίο μπορεί να ανήκει. Μαθηματικά:

\sum_{j=1}^m a_{ij}N_j=b_i

όπου N_j είναι ο αριθμός των μορίων τύπου j, a_{ij} είναι ο αριθμός των ατόμων του στοιχείου *i* στο μόριο *j* και *b*i είναι ο συνολικός αριθμός των ατόμων του στοιχείου *i* στο σύστημα, που παραμένει σταθερό, επειδή το σύστημα είναι κλειστό. Θα υπάρχει μια τέτοια εξίσωση για κάθε διαφορετικό στοιχείο στο σύστημα.

## Στη χημεία
Στη χημεία, ένα κλειστό σύστημα είναι ένα σύστημα όπου κανένα αντιδρόν ή προϊόν δεν μπορεί να διαφύγει.

## Στη μηχανική
Σε ένα περιεχόμενο επιστημών μηχανικών (engineering), ένα κλειστό σύστημα είναι ένα δεσμευμένο σύστημα, δηλαδή καθορισμένο, στο οποίο κάθε εισαγωγή είναι γνωστή και κάθε συνισταμένη είναι γνωστή (ή μπορεί να είναι γνωστή) μέσα σε έναν συγκεκριμένο χρόνο.

## Παραπομπές


Κατηγορία:Κυβερνητική
Κατηγορία:Θεμελιώδεις έννοιες της φυσικής
Κατηγορία:Συστημική θεωρία
Κατηγορία:Φυσικά συστήματα
Αλέξιος Ραούλ (μέγας δομέστικος)

Ο **Αλέξιος Ραούλ** (*Ἀλέξιος ὁ Ῥαούλ*) ήταν βυζαντινός αξιωματούχος, μέγας δομέστικος, που έζησε τον 14ο αιώνα. Καταγόταν από την σπουδαία βυζαντινή Οικογένεια Ραούλ.

Αναφέρεται ότι κατείχε κτήματα στην περιοχή των Σερρών, τα κτήματα αυτά η οικογένεια Ραούλ τα είχε αποκτήσει με "πρόνοια". Ο Σέρβος αυτοκράτορας Στέφανος Δουσάν (την εποχή αυτή η περιοχή ανήκε στη Σερβική Αυτοκρατορία που ίδρυσε ο Δουσάν) σε έγγραφο του, τον αποκαλεί οικείο και πεφιλημένο, και του ζητά να αναγνωρίζει την βασιλεία του στην περιοχή των Σερρών και το χωριό Ζελιάχοβα, που είχε τα κτήματα του κι είχε αφιερώσει στην Μονή Τιμίου Προδρόμου τμήμα των κτημάτων αυτών.

## Παραπομπές


Αλεξιος
Κατηγορία:Δομέστικοι των Σχολών
NGC 79

Ο **[[Νέος Γενικός Κατάλογος|NGC]] 79** είναι ελλειπτικός γαλαξίας στον αστερισμό Ανδρομέδα. Απέχει περίπου 270 εκατομμύρια έτη φωτός και τον ανακάλυψε ο Γάλλος αστρονόμος Γκυγιώμ Μπιγκουρντάν 'Guillaume Bigourdan) στις 14 Νοεμβρίου 1884.

## Παραπομπές


## Αναφορές

## Εξωτερικοί σύνδεσμοι
* 

0076
Κατηγορία:Ελλειπτικοί γαλαξίες
Κατηγορία:Ανδρομέδα (αστερισμός)
Κατηγορία:Νάνοι γαλαξίες
01340
NGC 83

Ο **[[Νέος Γενικός Κατάλογος|NGC]] 83** είναι ελλειπτικός γαλαξίας ο οποίος απέχει 260 εκατομμύρια έτη φωτός και βρίσκεται στον αστερισμό Ανδρομέδα. Τον ανακάλυψε ο αστρονόμος Τζων Χέρσελ (John Herschel) στις 17 Αυγούστου 1828.

## Υπερκαινοφανείς
Έχουν παρατηρηθεί δύο υπερκαινοφανείς τύπου Ia στον NGC 83:
* Ο **SN 2016eoa** στις 2 Αυγούστου 2016.
* Ο **SN 2025wwk** στις 3 Σεπτεμβρίου 2025.

## Παραπομπές


## Αναφορές

## Εξωτερικοί σύνδεσμοι
* 

0083
Κατηγορία:Ελλειπτικοί γαλαξίες
Κατηγορία:Ανδρομέδα (αστερισμός)
01371
00206
NGC 94

Ο **[[Νέος Γενικός Κατάλογος|NGC]] 94** είναι φακοειδής γαλαξίας στον αστερισμό Ανδρομέδα. Απέχει περίπου 260 εκατομμύρια έτη φωτός και έχει διάμετρο 70.000 ετών φωτός. Ο NGC 94 έχει ένα γαλαξία-συνοδό, τον PGC 1670567. 

Τον ανακάλυψε ο Γάλλος αστρονόμος Γκυγιώμ Μπιγκουρντάν (Guillaume Bigourdan) στις 14 Νοεμβρίου 1884.

## Παραπομπές


## Αναφορές

0094
Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
01423
PGC 1266

Ο **PGC 1266** είναι γαλαξίας αγνώστου τύπου στον αστερισμό Ανδρομέδα. Απέχει 300 εκατομμύρια έτη φωτός και έχει διάμετρο της τάξεως των 25.000 ετών φωτός. Ενδέχεται να υπάρχει βαρυτική αλληλεπίδραση ανάμεσα σε αυτόν και τον NGC 76.

## Παραπομπές


Κατηγορία:Ανδρομέδα (αστερισμός)
Κατηγορία:Γαλαξίες
01266
NGC 76

Ο **[[Νέος Γενικός Κατάλογος|NGC]] 76** είναι φακοειδής γαλαξίας στον αστερισμό Ανδρομέδα. Απέχει περίπου 330 εκατομμύρια έτη φωτός (βασιζόμενοι μόνο ως προς την μετατόπιση προς το ερυθρό) και έχει διάμετρο της τάξεως των 95.000 ετών φωτός.
Στο ίδιο πεδίο βρίσκεται και ο γαλαξίας νάνος PGC 1266, με τον οποίο ο NGC 76 ενδέχεται να αλληλεπιδρά βαρυτικά. Όμως, με βάση την μετατόπισή του προς το ερυθρό, ο PGC 1266 βρίσκεται περίπου 30 εκατομμύρια πιο κοντά και το ζευγάρι είναι μόνο οπτικό..

Ο Γάλλος αστρονόμος Γκυγιώμ Μπιγκουρντάν (Guillaume Bigourdan) ανακάλυψε τον NGC 76 στις 22 Σεπτεμβρίου 1884.

## Παραπομπές


## Αναφορές

## Εξωτερικοί σύνδεσμοι
* 

0076
Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
01267
00185
Αλέξιος Ραούλ

Ο **Αλέξιος Ραούλ** (Ἀλέξιος Ῥαούλ) (απεβ. γύρω στο 1258) ήταν Ρωμαίος αριστοκράτης και στρατηγός της Αυτοκρατορίας της Νίκαιας. Είχε τον τίτλο του πρωτοβεστιαρίου κατά τη διάρκεια της βασιλείας του Αυτοκράτορα Ιωάννη Γ΄ Βατάτζη.

## Βιογραφία
Ο Αλέξιος Ραούλ ήταν γόνος μιας εύπορης αριστοκρατικής οικογένειας με πολλά κτήματα γύρω από τη Σμύρνη και γιος του σεβαστού Κωνσταντίνου Ραούλ, ο οποίος είχε παίξει κάποιο ρόλο στην αναρρίχηση στον θρόνο του Αλεξίου Γ΄ Αγγέλου. Έγινε συγγενής του αυτοκράτορα Ιωάννη Γ΄ Βατάτζη, αφού παντρεύτηκε την ανιψιά του. Ο Αλέξιος και η ανιψιά τού Βατάτζη απέκτησαν μαζί τέσσερις γιους, τρεις από τους οποίους είναι γνωστοί, τον Ιωάννη, τον Μανουήλ τον Ισαάκιο, και μια κόρη.

Επί Βατάτζη, ο Αλέξιος διορίσθηκε στο βαθμό του πρωτοβεστιάριου και του δόθηκε η διοίκηση των στρατευμάτων στην Μακεδονία. Το 1242 συνόδευσε τον Ρωμαίο Αυτοκράτορα στην εκστρατεία του κατά του ηγεμόνα της Θεσσαλονίκης, Ιωάννη Κομνηνού Δούκα. Εμφανίζεται και πάλι το 1252, κατά τη διάρκεια των πολέμων του Ιωάννη Γ΄ εναντίον του δεσπότη της Ηπείρου Μιχαήλ Β΄. Μετά τη σύναψη συνθήκης ειρήνης, ο Αλέξιος προφανώς παρέμεινε στην Ευρώπη, μαζί με τον Μιχαήλ Παλαιολόγο (μέλλοντα Αυτοκράτορα) στα Βοδενά, για τη φύλαξη των οδών προσεγγίσεων προς τη Θεσσαλονίκη.

Ως μέλος της παραδοσιακής αριστοκρατίας, ο ίδιος και η οικογένειά του υπέφερε κατά τη βασιλεία τού Θεοδώρου Β΄ Βατάτζη. Ο Θεόδωρος Β΄ προσπάθησε να μειώσει την ισχύ της αριστοκρατίας και την επιρροή της και ευνόησε άνδρες ταπεινής καταγωγής, τους οποίους όρισε στα υψηλότερα κρατικά αξιώματα. Το 1255 ο Αυτοκράτορας αφαίρεσε τον τίτλο τού Αλέξιου και τον έδωσε στον Γεώργιο Μουζάλωνα. Επιπλέον ο Θεόδωρος είχε παντρέψει μια από τις κόρες του Αλέξιου Ραούλ με τον αδελφό τού Γεωργίου, τον Ανδρόνικο Μουζάλωνα, μια πράξη που θεωρήθηκε προσβλητική, δεδομένης της καταγωγής του γαμπρού. Επιπλέον ο Θεόδωρος Β΄ φυλάκισε τους γιους του Αλεξίου.

Ως εκ τούτου, η οικογένεια υποστήριξε ενεργά, όταν απεβίωσε ο Θεόδωρος Β΄, τη δολοφονία των αδελφών Μουζαλώνων το 1258 και τον επακόλουθο σφετερισμό της εξουσίας από τον Μιχαήλ Η' Παλαιολόγο το 1259.

## Οικογένεια
Νυμφεύτηκε μία ανιψιά του Ιωάννη Γ΄ Βατάτζη και είχε τέκνα:
* Ιωάννης απεβ. 1274, πρωτοβεστιάριος. 
* Μανουήλ άκμασε 125-1280, πιγκέρνης, κυβερνήτης Θεσσαλίας.
* Ισαάκιος.
* κόρη, παντρεύτηκε τον Ανδρόνικο Μουζάλωνα, αδελφό του Γεωργίου.

## Παραπομπές


## Πηγές

*
*
*

Αλεξιος
Κατηγορία:Βυζαντινοί στρατηγοί
Κατηγορία:Βυζαντινοί του 13ου αιώνα
Τζοβάνι Μπατίστα Οντιέρνα

Ο **Τζοβάνι Μπατίστα Οντιέρνα** (, Ραγκούζα, 13 Απριλίου 1597 – Πάλμα ντι Μοντετζάρο, 6 Αυγούστου 1660) ήταν Ιταλός φυσιοδίφης, ιερέας και αστρονόμος, ο οποίος ασχολήθηκε με την οπτική και τη βοτανική. Ήταν υποστηρικτής του Γαλιλαίου και θεωρείται στην Ιταλία πρωτοπόρος των φυσικών επιστημών.

Σε νεαρή ηλικία παρατήρησε κομήτες από τη γενέτειρά του τη Ραγκούζα στη νότια Σικελία. Έγινε ιερέας και δίδαξε Μαθηματικά, ενώ αργότερα ασχολήθηκε συστηματικά με τις αστρονομικές παρατηρήσεις.

Το 1654 δημοσίευσε τον κατάλογο νεφελωμάτων με τίτλο *De Amirandis Coeli Characteribus* στον οποίο κατέγραψε 40 απομακρυσμένα από τη Γη αντικείμενα. Επρόκειτο για ένα πρωτοποριακό για τα δεδομένα της εποχής έργο. Παρόλα αυτά οι παρατηρήσεις και οι πληροφορίες που συγκέντρωσε παρέμειναν σχετικά άγνωστες τους επόμενους αιώνες. Μόλις τη δεκαετία του 1980 έγινε ξανά γνωστό το έργο του.

## Παραπομπές


## Εξωτερικοί σύνδεσμοι
* 
* έργα του Οντιέρνα στο Internet Archive
* Autore:Giovanni Battista Hodierna - έργα του Οντιέρνα στην ιταλική Βικιθήκη

Κατηγορία:Ιταλοί αστρονόμοι
Κατηγορία:Αστρονόμοι του 17ου αιώνα
NGC 97

Ο **NGC 97** είναι ελλειπτικός γαλαξίας στον αστερισμό Ανδρομέδα. Απέχει περίπου 210 εκατομμύρια έτη φωτός και έχει διάμετρο της τάξεως των 90.000 ετών φωτός..

Τον ανακάλυψε ο αστρονόμος Τζων Χέρσελ (John Frederick William Herschel).

Μπορεί να προστεθεί μια σημαντική πληροφορία για την οπτική του φωτεινότητα:

Ο NGC 97 έχει φαινόμενη μεγέθυνση περίπου 12,5.

## Παραπομπές


## Αναφορές

0097
Κατηγορία:Ελλειπτικοί γαλαξίες
Κατηγορία:Ανδρομέδα (αστερισμός)
Μιν

Ως **Μιν** ή **Min** μπορεί να αναφέρονται τα παρακάτω:

* Μιν (θεότητα) της Αιγυπτιακής μυθολογίας
* Μήνης αρχαίος αιγύπτιος Φαραώ
* Φουτσιάν, επίσης αποκαλούμενη *Μιν*, επαρχία της Κίνας.
* Μινεσότα, πολιτεία των ΗΠΑ
* Λεπτό (συντομογραφία: *min*)
NGC 27

Ο **[[Νέος Γενικός Κατάλογος|NGC]] 27** είναι σπειροειδής γαλαξίας στον αστερισμό Ανδρομέδα. Τον ανακάλυψε ο αστρονόμος Λιούις Α. Σουίφτ (Lewis A. Swif) στις 3 Αυγούστου 1884 και σχηματίζει ζεύγος με τον κοντινό του γαλαξία UGC 95. 

## Παραπομπές


## Αναφορές

## Εξωτερικοί σύνδεσμοι
* 

0027
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
00742
00096
+05-01-044
Ιωάννης Ραούλ Πετραλίφας

Ο **Ιωάννης Κομνηνός Ραούλ Δούκας Άγγελος Πετραλίφας**, (Ἱωάννης Κομνηνός Ῥαούλ Δούκας Ἄγγελος Πετραλίφας), (απεβ. γύρω στο 1274) ήταν Βυζαντινός ευγενής και στρατιωτικός διοικητής κατά τη διάρκεια της βασιλείας του Μιχαήλ Η΄ Παλαιολόγου Αυτοκράτορα των Ρωμαίων (1259 - 1282).

## Βιογραφία
Ο Ιωάννης Ραούλ ήταν ο πρωτότοκος γιος του Αλεξίου Ραούλ και απροσδιόριστο ποιας ανιψιάς του αυτοκράτορα της Νίκαιας Ιωάννη Γ΄ Βατάτζη (1221-1254). Είχε τέσσερα άλλα αδέλφια, δύο εκ των οποίων είναι γνωστά με το όνομα, ο πιγκέρνης Μανουήλ και ο Ισαάκ, ένας ανώνυμος αδελφός και μία ανώνυμη αδελφή. Οι Ραούλ, όπως όλες οι οικογένειες της παραδοσιακής αριστοκρατίας, υπέφεραν κατά τη θητεία του αυτοκράτορα Θεοδώρου Β΄ Λάσκαρη Βατάτζη (1254-1258), ο οποίος προσπάθησε να μειώσει τη δύναμη και την επιρροή της αριστοκρατίας. Η αδελφή τού Ιωάννη ήταν παντρεμένη με τον προστατευόμενο τού αυτοκράτορα, αδελφό τού Γεωργίου Μουζάλωνα, τον Ανδρόνικο, ενώ ο Ιωάννης και οι αδελφοί του φυλακίστηκαν.

Ως εκ τούτου, η οικογένεια υποστήριξε ενεργά τη δολοφονία των αδελφών Μουζαλώνων το 1258, όταν απεβίωσε ο Θεόδωρος Β΄. Μετά τον επακόλουθο σφετερισμό του Μιχαήλ Η΄, η οικογένεια βραβεύτηκε με υψηλά κρατικά αξιώματα: μετά από τις στρατιωτικές επιτυχίες του στα επόμενα χρόνια, ο Ιωάννης ονομάστηκε πρωτοβεστιάριος, κληρονομώντας τον τίτλο από τον Γεώργιο Μουζάλωνα. Το 1259 ο Μιχαήλ Η΄ έστειλε τον Ιωάννη, μαζί με τον Ιωάννη Παλαιολόγο και τον Αλέξιο Στρατηγόπουλο σε μια εκστρατεία, η οποία έληξε με την αποφασιστική νίκη της Νίκαιας στη Μάχη της Πελαγονίας. Μετά από τη νίκη, ο Στρατηγόπουλος και ο Ραούλ βάδισαν στην Ήπειρο, κατέλαβαν την Άρτα και πολιόρκησαν τα Ιωάννινα. Οι επιτυχίες τους δεν συνεχίστηκαν για πολύ, τα εδάφη που είχαν καταλάβει επανακαταλήφθησαν από τον Ιωάννη Α΄, νόθο γιο του δεσπότη της Ηπείρου. Μετέπειτα τίποτε δεν είναι γνωστό για τον Ιωάννη, εκτός από το ότι απεβίωσε γύρω στο 1274.

## Οικογένεια
Το 1261 ο Ιωάννης νυμφεύτηκε τη Θεοδώρα Καντακουζηνή, την ανιψιά του Μιχαήλ Η΄ και χήρα του Γεωργίου Μουζάλωνος. Μαζί της είχε τουλάχιστον δύο κόρες:
* την Ειρήνη [8], παντρεύτηκε τον Κωνσταντίνο Παλαιολόγο, τρίτο γιο του Μιχαήλ Η΄.και 
* την Άννα.

## Παραπομπές


## Πηγές

*
*
*
*
*

Ιωαννης
Κατηγορία:Βυζαντινοί στρατηγοί
Κατηγορία:Πρωτοβεστιάριοι
Κατηγορία:Βυζαντινοί του 13ου αιώνα
Κωνσταντίνος Ραούλ

Ο **Κωνσταντίνος Ραούλ** ήταν βυζαντινός ευγενής στα τέλη 11ου αρχές 12ου αιώνα, καταγόμενος από την Οικογένεια Ραούλ.

Ο *πρωτοσέβαστος* και *σεβαστός* Κωνσταντίνος Ραούλ υποστήριξε μαζί με άλλους άρχοντες τον σφετερισμό του Αλεξίου Γ΄ (1195-1203), όπως αναφέρει ο Κωνσταντίνος Παπαρρηγόπουλος, έναντι υποσχέσεων για χρηματική αμοιβή. 

Από σφραγίδα που έχει βρεθεί αναφέρεται ένας Κωνσταντίνος Ραούλ Δούκας Σεβαστός, πιθανολογείται ότι είναι αυτός. Γιος του ήταν ο Αλέξιος Ραούλ.

## Παραπομπές


Κωνσταντινος
Κατηγορία:Βυζαντινοί στρατιωτικοί
Κατηγορία:Βυζαντινοί επαναστάτες
Κατηγορία:Σεβαστοί
Κατηγορία:Βυζαντινοί του 12ου αιώνα
Σεισμός Ιγιαπέλ 2015

Ο **Σεισμός στην Ιγιαπέλ το 2015** συνέβη 46 χιλιόμετρα έξω από τις ακτές της Ιγιαπέλ (ισπανικά: *Illapel*) της Χιλής στις 16 Σεπτεμβρίου 2015 19:54:33 Κύρια Ώρα Χιλής (22:54:33&nbsp;UTC), με μέγεθος σεισμικής ροπής 8,3 και διάρκεια 3 λεπτά. 
Επίσης, καταγράφτηκαν και αρκετοί μετασεισμοί μεγέθους πάνω από 6 βαθμών στην Κλίμακα Ρίχτερ. Η κυβέρνηση της Χιλής ανάφερε 13 νεκρούς και 6 αγνοούμενους. Άλλοι 34 άνθρωποι τραυματίστηκαν.

## Ο σεισμός
Ο σεισμός σημειώθηκε σε ρήγματα κατά μήκος των ορίων των τεκτονικών πλακών της Νάζκα και της Νοτιοαμερικάνικης πλάκας. Η περιοχή παράγει συχνά μεγάλους σεισμούς, και 15 άλλοι μεγέθους 7 ή μεγαλύτεροι έχουν λάβει χώρα σε απόσταση 400 χιλιομέτρων από αυτό το επίκεντρο, κατά τα τελευταία 100 χρόνια. Το μέγιστο επίπεδο αντιληπτής έντασης του σεισμού του 2015 ήταν VIII (8) στη 12-βάθμια Κλίμακα Μερκάλι, ήταν δηλαδή «καταστροφικός».

## Ζημιές και ακτίνα
thumb|left|Βάρκες ξεβρασμένες στο Κοκίμπο μετά το τσουνάμι.

Η Ιγιαπέλ, μια πόλη 30.000 κατοίκων, αναφέρθηκε αμέσως ότι ήταν χωρίς ηλεκτρικό ρεύμα ή πόσιμο νερό. Δύο μέρες μετά το σεισμό, συνολικά 90.000 άνθρωποι ήταν ακόμα χωρίς ηλεκτρικό ρεύμα.

Κουνήθηκαν ψηλά κτίρια και ενεργοποιήθηκαν συναγερμοί αυτοκινήτων  στο Μπουένος Άιρες, 1.110 χιλιόμετρα μακριά, και ο σεισμός έγινε αισθητός στο Σάο Πάολο, περισσότερα από 2.600 χιλιόμετρα μακριά. Οι επαρχίες της Αργεντινής, Μεντόσα, Σαν Χουάν, Κόρδοβα, Επαρχία, Λα Ριόχα, Σαν Λουίς, και Σάντα Φε επίσης επηρεάστηκαν.

## Τσουνάμι
thumb|Δρόμος κοντά στην ακτή του Κοκίμπο μετά το σεισμό και το τσουνάμι.

Παρακολούθηση για τσουνάμι, προειδοποιήσεις και συμβουλές εκδόθηκαν σε Ισημερινό, Περού, Νέα Ζηλανδία, Φίτζι, Νησιά Σολομώντα, Χαβάη, Καλιφόρνια και Ιαπωνία.. Τα πρώτα κύματα τσουνάμι έφτασαν στην Χιλιανή ακτή εντός λεπτών. Ένα κύμα ύψους 4,5 μέτρων παρατηρήθηκε στις ακτές του Κοκίμπ και οι πόλεις Τονγκόι και Κονκόν αναφέρθηκε ότι πλημμύρισαν. Μεγάλα αλιευτικά σκάφη ξεβράστηκαν στους δρόμους του Κοκίμπο που ανέφερε μεγάλες καταστροφές. 

Στο Τονγκόι, "μεγάλα μέρη του θαλάσσιου μετώπου" καταστράφηκαν. Σε όλη την περιφέρεια καταστράφηκαν τουλάχιστον 500 κτίρια, ενώ δεκάδες παραθαλλάσια σπίτια στο Λος Βίλος έπαθαν ζημιές ή καταστράφηκαν. Κηρύχθηκε κατάστασης έκτακτης ανάγκης στο Κοκίμπο μια μέρα μετά το τσουνάμι, και στρατιωτικές δυνάμεις αναπτύχθηκαν στην περιοχή.

### Εκκενώσεις
Οι αρχές της Χιλής διέταξαν την άμεση εκκένωση της ακτής λόγω του κινδύνου για τσουνάμι, με πολλούς ανθρώπους σε παραθαλλάσιες περιοχές να λαμβάνουν ειδοποιήσεις μέσω της κινητής τηλεφωνίας σε σύντομο χρόνο μετά τον σεισμό.  Ο αναπληρωτής γραμματέας του Υπουργείου Εσωτερικών και Δημόσιας Ασφάλειας ανακοίνωσε ότι η εκκένωση αφορούσε ένα εκατομμύριο πολίτες. 

## Παραπομπές


## Εξωτερικοί σύνδεσμοι
* 

Κατηγορία:Σεισμοί
Χέρμαν Φριτς (φυσικός)

Ο **Χέρμαν Φριτς** (Hermann Fritz, Χίνγκεν επί του Ρήνου, 3 Σεπτεμβρίου 1830 - 16 Αυγούστου 1893) ήταν Ελβετός-Γερμανός επιστήμονας που ασχολήθηκε με την μελέτη του Σέλαος.

Σπούδασε στο Πολυτεχνείο του Ντάρμστατ και από το 1859 ήταν βοηθός διδάσκαλος στο τεχνικό σχέδιο στο Πολυτεχνείο της Ζυρίχης. Το 1872 έγινε τακτικός καθηγητής εκεί.

Εργάστηκε μαζί με Ρούντολφ Βολφ πάνω στο ζήτημα της φυσικής Ηλίου-Γης. Το 1862 απέδειξε ότι υπάρχει άμεση μεταξύ της συχνότητας του σέλαος και του αριθμού των ηλιακών κηλίδων. Επίσης, μελέτησε την γεωγραφική κατανομή του σέλαος στο βόρειο ημισφαίριο και εισήγαγε τον όρο *Isochasmen* (καμπύλες του σέλαος ίσης συχνότητας)

## Έργο
* *Verzeichnis beobachteter Polarlichter, zusammengestellt von Fritz.* 1873
* *Das Polarlicht.* 1881
* *Ausnutzung der Brennstoffe.* 1876
* *Handbuch der landwirtschaftlichen Maschinen.* 1880
* *Gegenseitige Beziehungen der physikalischen und chemischen Eigenschaften der chemischen Elemente und Verbindungen.* 1892

## Παραπομπές


## Βιβλιογραφία
* {Thomas Fuchs: Fritz, Hermann im Historischen Lexikon der Schweiz, 2006
* 
* Wilfried Schröder: *Hermann Fritz and the foundation of auroral research.* In: *Planetary and Space Science.* Band 46, Nr. 4, April 1998, S. 461–463 

Κατηγορία:Γερμανοί φυσικοί
Κατηγορία:Ελβετοί φυσικοί
Υλζέ

Ο επίσκοπος της Ανζέ, **Υλζέ** ή *Ουλγέρος*, ήταν Γάλλος ποιητής, θεωρητικός και αγιολόγος αποθανών το 1148. Διετέλεσε επίσκοπος κατά την περίοδο της Γρηγοριανής Μεταρρύθμισης.

Διετέλεσε επίσκοπος της Ανζέ από το 1125 έως τον θάνατό του.

Στις 22 Μαΐου 1134, ο αββάς Μαρτέν, με την συγκατάθεση του Επισκόπου της Ανζέ, Υλζέ, καθώς και δύο δωρεοδόχων, μετέβησαν για την καθιέρωση του Αββαείου Νοτρ-Νταμ ντε Ποντρόν, όπου και εγκατέστησαν μία πρώτη μοναστική κοινότητα, πρώτος αββάς της οποίας εξελέγη ο Φουλκ. Το 1139, η ίδρυσή του επισημοποιήθηκε μέσω σχετικής βούλας του Πάπα Ιννοκέντιου Β΄. 

Προχώρησε στην οργάνωση της ιεραρχίας εντός της επισκοπής, ενώ έθεσε υπό τον έλεγχό του ορισμένο αριθμό κοινοβίων, καθώς και άλλων χώρων λατρείας οι οποίοι ανήκαν σε κληρικούς. Αντιτάχθηκε στον πρελάτο Ζοφρουά ντε Βαντόμ, καθώς και στις αββάδες του Αββαείου του Φοντεβρώ. Σε καθεμία των περιπτώσεων αυτών, χρειάστηκε να υπερασπιστεί τον εαυτό του ενώπιον του Πάπα Ιννοκέντιου Β΄.

Ο Υλζέ ετάφη στον Καθεδρικός Ναός Σαιν-Μωρίς ντ'Ανζέ. Ο τάφος του ευρίσκεται δίπλα σε εκείνον του Ρενέ του Ανζού. Το 1896, όταν ανοίχθηκε ο τάφος του, παρατηρήθηκε πως ο πρελάτος ήταν ντυμένος με πλούσια υφάσματα. Εντός του τάφου βρίσκονταν, επίσης, η ποιμενική ράβδος, η μίτρα, καθώς και το επισκοπικό δαχτυλίδι.

## Παραπομπές


Κατηγορία:Επίσκοποι της Ανζέ
Κατηγορία:Αγιολόγοι
Ζοντουάν ντε Μπωβιλιέ

Ο **Ζοντουάν** ή **Ζεντουάν ντε Μπωβιλιέ** (προς το 1140, στην περιοχή της Σαρτρ – μετά το 1191), ήταν Σταυροφόρος άρχοντας καταγόμενος από την επαρχία της Μπως.

## Βιογραφικά στοιχεία

Πατέρας του εικάζεται πως ήταν ο Ζεντουάν ντε Μπωβιλιέ († προ του 1179).

Ο Ζοντουάν ντε Μπωβιλιέ φαίνεται να μην νυμφεύθηκε. Συμμετείχε στην Γ΄ Σταυροφορία μαζί με άλλους άρχοντες καταγόμενους από την Μπως. Ευρισκόταν στην Ιερουσαλήμ το 1190, όπου και ήταν εκπρόσωπος του Ρενώ ντε Μπαρ, Επισκόπου της Σαρτρ.

Η οικογένεια των Μπωβιλιέ θεωρείται πως ευρισκόταν μεταξύ των, ακόμη επιβιώσαντων κατά τον 19ο αιώνα, σταυροφορικών οικογενειών και οι οποίες δεν είχαν αλλάξει το όνομά τους. Το οικόσημό της συγκαταλέγεται μεταξύ αυτών της δεύτερης από τις Αίθουσες των Σταυροφοριών στο Παλάτι των Βερσαλλιών.

## Παραπομπές


## Εξωτερικοί σύνδεσμοι
* Blason de Jodoin de Beauvilliers qui est peint dans la salle des croisades au château de Versailles et preuves (Charles Gavard, *Galeries historiques du palais de Versailles*, Versailles palais, 1844, p. 149).

Κατηγορία:Γάλλοι Σταυροφόροι
Κατηγορία:Γάλλοι στρατιωτικοί
Κατηγορία:Γάλλοι ευγενείς
Walter de Gruyter

Ο **Walter de Gruyter** GmbH (Γερμανικά: [ɡʁɔʏ̯tɐ] ή [xʁɔʏ̯tɐ], Επωνυμία: De Gruyter) είναι επιστημονικός εκδοτικός οίκος που ειδικεύεται στην ακαδημαϊκή βιβλιογραφία. Η εταιρεία έχει τις ρίζες της στο βιβλιοπωλείο *Königliche Realschule* στο Βερολίνο, στο οποίο χορηγήθηκε το βασιλικό προνόμιο να εκτυπώνει βιβλία από τον βασιλέα Φρειδερίκο Β΄ της Πρωσίας το 1749. Το 1801 το κατάστημα ανέλαβε ο Γκέοργκ Ράιμερ (Georg Reimer). Το 1919 ο Walter de Gruyter (1862-1923), συγχωνεύθηκε με 4 άλλους εκδοτικούς οίκους στην εταιρεία που έγινε Verlag Walter de Gruyter & Co το 1923 και Walter de Gruyter GmbH, το 2012.
## Παραπομπές


## Περαιτέρω ανάγνωση
* Fouquet-Plümscher, Doris: *Aus dem Archiv des Verlages Walter de Gruyter: Briefe, Urkunden, Dokumente.* Berlin, New York: Walter de Gruyter, 1980.

## Εξωτερικοί σύνδεσμοι

* 

Κατηγορία:Εκδοτικοί οίκοι
Παθ Βέγα

Η **Παθ Βέγα** (πραγματικό όνομα: Μαρία Παθ Κάμπος Τρίγο), (ισπαν.*María Paz Campos Trigo*, γενν. 2 Ιανουαρίου 1976) είναι Ισπανίδα ηθοποιός.

Η Βέγα γεννήθηκε στη Σεβίλλη από νοικοκυρά μητέρα και συνταξιούχο ταυρομάχο πατέρα. Η νεότερη αδελφή της Παθ έχει παρουσιαστεί ως χορεύτρια του φλαμένκο. Η Βέγα έχει περιγράψει την οικογένειά της ως «παραδοσιακή» και καθολική. Πήρε το σκηνικό όνομά της από τη γιαγιά της. Μετά την ολοκλήρωση της υποχρεωτικής εκπαίδευσης στα 16, έγινε δεκτή στο περίφημο σκηνικό σχολείο *Centro Andaluz de Teatro*. Μετά από δύο χρόνια στο σκηνικό σχολείο και δύο χρόνια μελετώντας δημοσιογραφία, η Βέγα μετακόμισε στη Μαδρίτη.
Η Βέγα έκανε το τηλεοπτικό ντεμπούτο της στην ισπανική τηλεοπτική σειρά *Menudo es mi padre*.

Η Βέγα βρήκε την επιτυχία στο *7 Vidas* του 1999. Η σειρά θεωρήθηκε ως *Τα Ισπανικά [[Τα Φιλαράκια|Φιλαράκια]]* και έγινε μια από τις πιο αγαπημένες εσωτερικές κωμικές σειρές (σίτκομ) της χώρας.

Η ταινία *[[Το σεξ και η Λουσία|Το Σεξ και η Λουσία]]* (ισπ. *Lucía y el sexo*) του 2001, σκηνοθετημένη από τον Χούλιο Μέδεμ, έφερε την ηθοποιό στην προσοχή ενός μεγαλύτερου ακροατηρίου.

Η Βέγα εργάζεται επίσης ως μοντέλο.

## Προσωπική ζωή
Η Βέγα και ο Βενεζουελανός σύζυγός της Όρσον Σαλασάρ, απέκτησαν το πρώτο παιδί τους, τον Όρσον, στις 2 Μαΐου 2007. Το δεύτερο παιδί τους, κόρη Άβα, γεννήθηκε στις 17 Ιουλίου 2009.. Το τρίτο παιδί τους, γιος Λένον, γεννήθηκε στις 13 Αυγούστου 2010.

## Φιλμογραφία

## Βραβεία και υποψηφιότητες
; Βραβεία Γκόγια
* 2001, Καλύτερη ηθοποιός, *Sólo mía*, Υποψηφιότητα
* 2001, Καλύτερη Νεαρή Ηθοποιός, *Lucía y el sexo*, **Νίκη**

; Premios Unión de Actores
* 2001, Καλύτερη ηθοποιός, *Sólo mía*, Υποψηφιότητα
* 2001, Καλύτερη Νεαρή Ηθοποιός, *Lucía y el sexo*, Υποψηφιότητα

; Premios Fotogramas de Plata
* 2003, Καλύτερη ηθοποιός, *Carmen*, Υποψηφιότητα
* 2002, Καλύτερη ηθοποιός, *El otro lado de la cama*, Υποψηφιότητα
* 2001, Καλύτερη ηθοποιός, *Lucía y el sexo* and *Sólo mía*, Υποψηφιότητα

; Βραβεία Ευρωπαϊκού Κινηματογράφου
* 2003, Καλύτερη ηθοποιός, *Carmen*, Υποψηφιότητα

; Φεστιβάλ των Καννών
* 2001, Τρόπαιο Chopard: Καλύτερη Γυναίκα Αποκάλυψη, *Lucía y el sexo*, **Νίκη**

; Imagen Foundation
* 2004, Καλύτερη ηθοποιός, *Ισπαγγλικά*, Νίκη

; Phoenix Film Critics Society
* 2004, Αποκάλυψη της Χρονιάς, *Ισπαγγλικά*, **Νίκη**

; Círculo de Escritores Cinematográficos
* 2001, Καλύτερη ηθοποιός, *Sólo mía*, Νίκη

; Premio Sant Jordi
* 2001, Καλύτερη ισπανική ηθοποιός, *Lucía y el sexo* και *Sólo mía*, **Νίκη**

; Premios Ondas 
* 2001, Καλύτερη ηθοποιός, *Lucía y el sexo*, **Νίκη**

## Πηγές


## Εξωτερικοί σύνδεσμοι
* Επίσημη Ιστοσελίδα της Παθ Βεγα
* Βιογραφία της Παθ Βεγα στο biografias.es
* Βιογραφία της Παθ Βεγα στο Publispain 

Κατηγορία:Ισπανοί ηθοποιοί
Κατηγορία:Ισπανοί μοντέλα
Κατηγορία:Γυναίκες ηθοποιοί φωνής
Ζαν-Ερίκ Βερν

Ο **Ζαν-Ερίκ Βερν** (γαλλικά: *Jean-Éric Vergne*, 25 Απριλίου 1990) είναι Γάλλος οδηγός, ο οποίος από το 2012 μέχρι το 2014 αγωνίστηκε στη Φόρμουλα 1 για λογαριασμό της Σκουντερία Τόρο Ρόσσο. Στο Παγκόσμιο πρωτάθλημα Φόρμουλα 1 (2015) έχει θέση δοκιμαστή και αναπληρωματικού οδηγού στη Φερράρι.

## Πρώτα χρόνια
Ο Βερν γεννήθηκε στο Ποντουάζ της Γαλλίας. Το 2010 αγωνίστηκε στη Βρετανική Φόρμουλα 3 και αναδείχτηκε παγκόσμιος πρωταθλητής στη Φόρμουλα Ρενό. Το 2012 εντάχθηκε στη Φόρμουλα 1 ως οδηγός της Σκουντερία Τόρο Ρόσο, ομάδα στην οποία παρέμεινε μέχρι το 2014. Μετά τη λήξη της καριέρας του στη Φόρμουλα 1 ο Βερν πήρε μέρος στη Φόρμουλα Ε με την ομάδα Andretti Autosport όπου το 2017 - 2018 και το 2018 - 2019 αναδείχθηκε Παγκόσμιος Πρωταθλητής.

## Παραπομπές


Κατηγορία:Γάλλοι οδηγοί της Φόρμουλα 1
Κατηγορία:Οδηγοί Φόρμουλα Ε
Φάνης Κουμπούρας

Ο **Φάνης Κουμπούρας**, γεννημένος στις 8 Δεκεμβρίου 1983, είναι Έλληνας διεθνής καλαθοσφαιριστής, ο οποίος αγωνίζεται με την ομάδα του Προμηθέα Πατρών στην Α2 εθνική κατηγορία.

## Καριέρα
Ο Κουμπούρας ξεκίνησε να παίζει μπάσκετ στις ακαδημίες του Πανιωνίου, από τις οποίες προωθήθηκε στις εθνικές ομάδες παίδων, εφήβων και νέων. Αργότερα, αγωνίστηκε δύο φορές στους Μεσογειακούς Αγώνες με την εθνική ομάδα ανδρών.

Ξεκίνησε την επαγγελματική του καριέρα το 2001 από την ομάδα της Χαλκίδας, στην οποία παρέμεινε για τρία χρόνια καταλαμβάνοντας μεσαίες θέσεις του βαθμολογικού πίνακα της Α2 κατηγορίας.

Το 2004, μεταγράφηκε στον Απόλλωνα Πατρών, στον οποίο έπαιξε για τρεις σεζόν στην Α1 κατηγορία και αποχώρησε όταν η ομάδα υποβιβάστηκε.

Το καλοκαίρι του 2007, υπέγραψε στην Ολύμπια Λάρισας, με την οποία αγωνίστηκε στο EuroChallenge και κατέλαβε την όγδοη θέση του πρωταθλήματος. Ακολούθησε η μεταγραφή του στο Μαρούσι, όπου παρέμεινε για δύο σεζόν, επιτυγχάνοντας να βγει στην Ευρωλίγκα και τις δύο χρονιές.

Την σεζόν 2010-11, αγωνίστηκε στον Άρη, κατακτώντας την τέταρτη θέση στο πρωτάθλημα και φθάνοντας μέχρι την φάση των 16 στο ULEB Cup.

Την επόμενη χρονιά, έπαιξε στον Ίκαρο Καλλιθέας και το 2012-13 στον Κολοσσό Ρόδου. Ακολούθησαν δύο σεζόν με το Ρέθυμνο, πριν μεταγραφεί στον Προμηθέα Πατρών, ο οποίος αγωνίζεται στην Α2 εθνική κατηγορία.

Το καλοκαίρι του 2016, ο Κουμπούρας μεταγράφηκε στην ομάδα του Αίολου Αστακού, ενώ την επόμενη χρονιά φόρεσε την φανέλα του Ιπποκράτη Κω.

## Παραπομπές


## Εξωτερικοί σύνδεσμοι
* 
* 
* ΚΟΥΜΠΟΥΡΑΣ Φάνης - Esake
* FIBA Europe Profile

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Α.Γ.Ε. Χαλκίδας
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Ικάρου Καλλιθέας
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Αιόλου Αστακού
Κατηγορία:Καλαθοσφαιριστές Ιπποκράτη Κω
Κατηγορία:Πόιντ γκαρντ
Κατηγορία:Αθλητές στους Μεσογειακούς Αγώνες 2005
Κατηγορία:Καλαθοσφαιριστές Α.Μ.Σ. Αίολου Αστακού
Μαμπέλ Σεγκούν

Η **Μαμπέλ Σεγκούν** (Mabel Dorothy Segun ,18  Φεβρουαρίου 1930- 6 Μαρτίου 2025  ) είναι Νιγηριανή ποιήτρια και συγγραφέας.

## Βιογραφία
Η Σεγκούν γεννήθηκε στο Όντο Σίτι της Νιγηρίας. Ο πατέρας της, αιδεσιμώτατος *Isaiah* και η μητέρα της *Eunice Aig-Imoukhuede* κατάγονταν από την Σαμπονγκίντα Όρα του διαμερίσματος Έντο (Edo) της Νιγηρίας. Ιδιαίτερα καλή μαθήτρια στο σχολείο, αποφοίτησε με πτυχίο Αγγλικών από το *London Matriculation* και έγινε δεκτή το 1949 στο νεοϊδρυθέν, τότε, Πανεπιστήμιο του Ιμπαντάν, απ' όπου αποφοίτησε το 1953 με πτυχίο Αγγλικών, Λατινικών και Ιστορίας. Δίδαξε τα θέματα αυτά σε σχολεία της Νιγηρίας και αργότερα έγινε η επικεφαλής στο τμήμα Αγγλικών και Κοινωνικών Μελετών (Department of English and Social Studies) και Υποδιευθύντρια στο Εθνικό Τεχνικό Κολλέγιο Καθηγητών Γιάμπα (National Technical Teachers' College, Yaba). Για τις εκπομπές της στο ραδιόφωνο κέρδισε, το 1977, το Βραβείο "Καλλιτέχνιδος της Χρονιάς" του Νιγηριανού Ραδιοφωνικού Ιδρύματος.

Η Σεγκούν έδωσε εξ αρχής πολλές υποσχέσεις τόσο ως συγγραφέας όσο και στην ενασχόλησή της με τα σπορ. Το διήγημά της "The Surrender", το οποίο έγραψε τη χρονιά της αποφοίτησής της, κέρδισε το Βραβείο "*Nigerian Festival of the Arts Literature Prize*" το 1954. Ήταν η πρώτη γυναίκα στη χώρα που έπαιζε πινγκ-πονγκ και συμπεριλήφθηκε στα τουρνουά ανδρών, όπου και έλαβε το "Half Colour" του Πανεπιστημίου στο άθλημα.

Η Σεγκούν έδωσε ισχυρή ώθηση στην παιδική λογοτεχνία της πατρίδας της, δημιουργώντας την "Εταιρεία Παιδικής Λογοτεχνίας της Νιγηρίας" (Children's Literature Association of Nigeria) το 1978 και το "Κέντρο τεκμηρίωσης και έρευνας για τα παιδιά" (Children's Documentation and Research Centre), το οποίο δημιούργησε το 1990 στο Ιμπαντάν. Είναι, επίσης, μέλος στη Διεθνή Βιβλιοθήκη Νεότητος στο Μόναχο της Γερμανίας.

Το 2010 η Σεγκούν βραβεύτηκε με το "*Nigerian National Merit Award*" για το συνολικό της έργο.

Απεβίωσε στις 6 Μαρτίου 2025, σε ηλικία 89 ετών .

## Εργογραφία
**Conflict and Other Poems* (1986)
**My Father's Daughter* (1965)
**Under the Mango Tree* (1979)
**Olu and the Broken Statue* (1985)
**The Twins and the Tree Spirits* (1990)
**Sorry, No Vacancy* (1985)

## Παραπομπές


## Εξωτερικοί σύνδεσμοι
* Προσωπική ιστοσελίδα  (αγγλικά)
* "Mabel Segun 1930 to the Present", Facebook, 20 Αυγούστου 2012.

Κατηγορία:Νιγηριανοί ποιητές
Κατηγορία:Νιγηριανοί συγγραφείς
Μανουήλ Ραούλ Μετοχίτης

Ο **Μανουήλ Ραούλ ο Μετοχίτης** (Μανουήλ 'Ραούλ) ήταν βυζαντινός λόγιος και πλατωνιστής του 14ου αιώνα που ζούσε στον Μυστρά και το Δεσποτάτο του Μυστρά, καταγόταν από την σπουδαία Οικογένεια Ραούλ.

Σήμερα σώζονται δώδεκα επιστολές του Μανουήλ που αναφέρεται ότι ήταν ο γραμματικός του Δεσπότη Μανουήλ. Επίσης πιστεύεται ότι συμμετείχε στην αγιογράφηση του ναού της Παναγίας Ροεινού Αρκαδίας.

## Παραπομπές


Μανουηλ
Κατηγορία:Πρόσωπα του Δεσποτάτου του Μορέως
Κατηγορία:Βυζαντινοί λόγιοι
Κατηγορία:Βυζαντινοί του 14ου αιώνα
NGC 1851

[thumb|250px|Το NGC 1851 στην [υπεριώδης ακτινοβολία|υπεριώδη ακτινοβολία.]]
Το **[[Νέος Γενικός Κατάλογος|NGC]] 1851** είναι σφαιρωτό σμήνος στον αστερισμό Περιστερά. Απέχει από τη Γη περίπου 39.800 έτη φωτός, όπως υπολογίστηκε από την μελέτη των μεταβλητών τύπου RR Λύρας, και περίπου 54.000 έτη φωτός από το κέντρο του Γαλαξία. Πιθανόν να ήταν τμήμα του νάνου του Μεγάλου Κυνός, ενός γαλαξία νάνου ο οποίος βρίσκεται σε διαδικασία συγχώνευσης με τον Γαλαξία. Μαζί με το NGC 1851, άλλα τρία σφαιρωτά σμήνη πιθανώς ανήκουν στο νάνο του Μεγάλου Κυνός, το Μεσιέ 79, το NGC 2298 και το NGC 2808. Το ανακάλυψε ο Τζέιμς Ντάνλοπ τις 29 Μαΐου 1826. Έχει φαινόμενο μέγεθος +7,14.

Η ηλικία του υπολογίζεται περίπου σε 14 δις έτη, αλλά τα άστρα φαίνεται να αποτελούνται από πληθυσμούς δύο διαφορετικών ηλικιών, με τη διαφορά ανάμεσα στους δύο πληθυσμούς να είναι 1 δις έτη, και τα μέλη του παρουσιάζουν μεγάλη ποικιλομορφία στη μεταλλικότητα, καθώς επίσης και στη συγκέντρωση ζιρκονίου και λανθανίου. Το μόνο άλλο σφαιρωτό σμήνος που έχει μελετηθεί και παρουσιάζει παρόμοια ποικιλία είναι το ω Κενταύρου, ένα από τα μεγαλύτερα σφαιρωτά σμήνη του Γαλαξία και θεωρείται ότι είναι πυρήνας ενός γαλαξία που απορροφήθηκε από τον Γαλαξία. Πιθανόν αυτή η ποικιλία να είναι αποτέλεσμα της συγχώνευσης δύο σμηνών σε ένα.

Στο NGC 1851 επίσης βρίσκεται μία πηγή ακτινών-Χ, η 4U 0513-40, η οποία πιθανόν να είναι υπερσυμπυκνωμένος διπλός αστέρας, με περίοδο περιφοράς 17 λεπτά.

## Παραπομπές


## Εξωτερικοί σύνδεσμοι

κατηγορία:Σφαιρωτά σμήνη
κατηγορία:Περιστερά (αστερισμός)
1851
κατηγορία:Αντικείμενα Caldwell
Λεωνίδας Μπατρίνος

Ο **Λεωνίδας Μπατρίνος** (1893 - Αθήνα, 21 Φεβρουαρίου 1969) ήταν Έλληνας πολιτικός, βουλευτής και αντιπρόεδρος της Βουλής.

## Βιογραφία
Ήταν γιος του γιατρού και πολιτικού, πρώην δημάρχου και βουλευτή, Μενέλαου Μπατρίνου.
Γεννήθηκε στην Καστοριά το 1893 (σύμφωνα με το Μητρώο της Βουλής) ή το 1898, και σπούδασε στην Μεγάλη του Γένους Σχολή της Κωνσταντινούπολης και στην συνέχεια στην Νομική Σχολή του Πανεπιστημίου Αθηνών. Πολέμησε ως αξιωματικός στους Βαλκανικούς πολέμους και στον Α' Παγκόσμιο πόλεμο. Εργάστηκε ως συμβολαιογράφος στην Καστοριά και στις εκλογές του 1935 εξελέγη βουλευτής Φλωρίνης ως ανεξάρτητος. Κατά την διάρκεια της κατοχής ήταν μέλος των αντιστασιακών οργανώσεων Όμηρος και Αλίκη. Πολιτεύτηκε ξανά μετά τον πόλεμο και εξελέγη βουλευτής Καστοριάς το έτος 1952 με το κόμμα του Συναγερμού και τα έτη 1956 (Καστοριάς και Φλώρινας) και 1958 (Καστοριάς) με το κόμμα της ΕΡΕ. Χρημάτισε πρώτος αντιπρόεδρος της Βουλής και ήταν γνωστός ως "ο Λεωνίδας με τους τριακόσιους".

Απεβίωσε τον Φεβρουάριο του 1969 στην Αθήνα και κηδεύτηκε στις 23 Φεβρουαρίου από τον ιερό ναό του Νεκροταφείου Καστοριάς.

## Παραπομπές


Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Αντιπρόεδροι της Βουλής των Ελλήνων
Κατηγορία:Βουλευτές Φλώρινας
Κατηγορία:Βουλευτές Καστοριάς
Κατηγορία:Βουλευτές Φλώρινας - Καστοριάς
Ιουστίνος της Μοισίας

Ο **Ιουστίνος** (Ἰουστίνος) (πέθανε το 528) ήταν στρατηγός της Βυζαντινής Αυτοκρατορίας, που δραστηριοποιήτω στην αρχή της βασιλείας του αυτοκράτορα Ιουστινιανού Α΄ (527-565) ως διοικητής των παραδουνάβιων περιοχών στην Μοισία Σεκούντα. 

## Βιογραφία
Ο Ιουστίνος αναφέρεται το 528 ως "στρατηλάτης της Μοισίας". Μάλλον κράτησε τον τίτλο του δούξ της Μοισίας Σεκούντα και το βαθμό του στρατηλάτη (magister militum). Ένωσε τις δυνάμεις του με τον Βαδουάριο, δούξ της Μικράς Σκυθίας, σε μάχη ενάντια σε μια δύναμη ξένων εισβολέων, τους οποίους ο Ιωάννης Μαλάλας χαρακτηρίζει ως «Ούννους», ενώ ο Θεοφάνης ο Ομολογητής ως Βούλγαρους. Ο Ιουστίνος σκοτώθηκε σε εκείνη τη μάχη και τον διαδέχθηκε στην τη θέση του ο Κωνσταντίολος.

## Παραπομπές


## Πηγές

* 

Κατηγορία:Βυζαντινοί κυβερνήτες
Κατηγορία:Βυζαντινοί δούκες
Κατηγορία:Βυζαντινοί νεκροί σε μάχη
Καθηγητής του Πανεπιστημίου Χάρβαρντ

Στο Πανεπιστήμιο Χάρβαρντ ο τίτλος του **Καθηγητή Πανεπιστημίου στο Χάρβαρντ** (Harvard University Professor) είναι τιμητικός τίτλος που παραχωρείται σε πολύ λίγα μέλη του διδακτικού προσωπικού, για τους οποίους η υποτροφία ή άλλες επαγγελματικές εργασίες έχουν επιτύχει σημαντικές διακρίσεις ή έχουν ασκήσει σημαντική επιρροή στα μέλη της διεθνούς κοινότητας. Πρόκειται για τον ύψιστο τίτλο τιμής και διάκρισης στο Πανεπιστήμιο 

Ο ιδιαίτερα τιμητικός αυτός τίτλος δημιουργήθηκε το 1935 από τον Πρόεδρο και τα μέλη της διοίκησης του Πανεπιστημίου για "όσα μέλη του διδακτικού προσωπικού διακρίνονται και ξεπερνούν τα συμβατικά όρια της ειδικότητάς τους.

Χάρη στις δωρεές ιδιωτών, ο αριθμός των φερόντων αυτό τον τίτλο αυξάνεται. Το 2006 υπήρχαν 21 μέλη του διδακτικού προσωπικού του Χάρβαρντ με αυτόν τον τίτλο, το 2014 ο αριθμός αυτός είχε αυξηθεί στους 24.

## Καθηγητές του Πανεπιστημίου Χάρβαρντ σήμερα
***Adams University Professor** - Έρικ Μάσκιν (Eric Maskin)
***Paul and Catherine Buttenwieser University Professor** - Κάρολυν Αμπάτε (Carolyn Abbate)
***John Cogan University Professor** - Στέφεν Γκρίνμπλατ (Stephen Greenblatt)
***James Bryant Conant University Professor** - Στέφεν Όουεν (Stephen Owen)
***Charles W. Eliot University Professor** - Λώρενς Σάμμερς (Lawrence H. Summers)
***John Franklin Enders University Professor** - Μαρκ Κίρσνερ (Marc Kirschner)
***Alphonse Fletcher University Professor** - Χένρι Λούις Γκέιτς Jr. (Henry Louis Gates, Jr.)
***Woodford L. and Ann A. Flowers University Professor** - Τζωρτζ Ουάιτσάιντς (George M. Whitesides)
***Gerhard Gade University Professor** - Μπάρρυ Μαζούρ (Barry C. Mazur)
***Lewis P. and Linda L. Geyser University Professor** - Ουίλιαμ Τζούλιους Ουίλσον (William Julius Wilson)
***Kolokotrones University Professor** - Πωλ Φάρμερ (Paul Farmer)
***Thomas W. Lamont University Professor** - Αμάρτυα Σεν (Amartya Sen)
***Bishop William Lawrence University Professor** - Μάικλ Πόρτερ (Michael Porter)
***Carl M. Loeb University Professor** - Λώρενς Τράιμπ (Laurence H. Tribe)
***John and Natty McArthur University Professor** - Ρεμπέκα Χέντερσον (Rebecca M. Henderson)
***Samuel W. Morris University Professor** - Ντέιλ Γιόργκενσον (Dale W. Jorgenson)
***Joseph Pellegrino University Professor** - Πίτερ Γκάλισον (Peter L. Galison) 
***Carl H. Pforzheimer University Professor** - Ρόμπερτ Ντάρντον (Robert Darnton)
***A. Kingsley Porter University Professor** - Έλεν Βέντλερ (Helen Vendler)
***Three Hundredth Anniversary University Professor** - Λώρελ Θάτσερ Ούλριχ (Laurel Thatcher Ulrich)
***Timken University Professor** - Ίρβιν Σαπίρο (Irwin Shapiro)
***Robert Walmsley University Professor** - Κας Σάνσταϊν (Cass Sunstein)
***Albert J. Weatherhead III University Professor** - Γκάρι Κινγκ (Gary King)
***Xander University Professor** - Ντάγκλας Μέλτον (Douglas A. Melton)

## Παραπομπές


Κατηγορία:Πανεπιστημιακοί τίτλοι - βαθμοί
NGC 101

Ο **[[Νέος Γενικός Κατάλογος|NGC]] 101** είναι σπειροειδής γαλαξίας στον αστερισμό Γλύπτη. Απέχει περίπου 160 εκατομμύρια έτη φωτός και τον ανακάλυψε ο αστρονόμος Τζων Χέρσελ (John Herschel) στις 25 Σεπτεμβρίου 1834. Ανήκει στο Νότιο Υπερσμήνος που είναι το πλησιέστερο υπερσμήνος γαλαξιών στο Τοπικό Υπερσμήνος.

## Παραπομπές


## Αναφορές

## Εξωτερικοί σύνδεσμοι
* 

0101
Κατηγορία:Σπειροειδείς γαλαξίες
Κατηγορία:Γλύπτης (αστερισμός)
01518
-05-02-003
Ευσταθία (όνομα)

**Ευσταθία**, ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
Θηλυκός τύπος του μεταγενέστερου βαφτιστικού *[[Ευστάθιος (όνομα)|Ευστάθιος]]*, με αρχική σημασία «σταθερός, ακλόνητος» (στις χριστιανικές αρχές και την πίστη στον Θεό), από το αρχαιοελληνικό επίθετο *εὐσταθής*. Είναι επομένως σημασιολογικά παρεμφερές με τα βαφτιστικά Κωνσταντίνα και Φερμίνα.
## Διάδοση του ονόματος
Ιδιαίτερα δημοφιλές όνομα στον ελληνικό χώρο. Σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό *Ευσταθία* εμφανίζεται ως το 87ο πιο συχνό όνομα (57ο ανάμεσα στα γυναικεία), ενώ το *[[Ευστάθιος (όνομα)|Ευστάθιος]]* παρουσιάζεται ως το 111ο πιο συχνό όνομα (36ο ανάμεσα στα αντρικά).
## Ονομαστική εορτή
Η Ορθόδοξη και η Καθολική Εκκλησία τιμούν τη μνήμη του Ευσταθίου του μεγαλομάρτυρος (και της συνοδείας αυτού, Θεοπίστης της αυτού συζύγου, Aγαπίου τε και Θεοπίστου των υιών αυτών) στις 20 Σεπτεμβρίου. Την ίδια ημέρα η Καθολική Εκκλησία τιμά και τη μνήμη του Ευσταθίου Αντιοχείας. 
## Τύποι και υποκοριστικά του ονόματος
* *Ευσταθία*, διαδεδομένο σε όλη την Ελλάδα.
* *Σταθούλα*, υποκοριστικός τύπος, κοινός σε όλη την Ελλάδα· και συγκεκομμένο *Θούλα* και *Θούλη*
* *Σταθιίνα*, στον Πόντο
* *Στάθω*, *Στάθου*, στην Ήπειρο και στην πρόθεση 215 της μονής Βαρλαάμ των Μετεώρων
* *Σταθού*, *Ασταθία*, στη Σκιάθο 
* *Σταθία*, στο διήγημα «Ο διάβολος στην Κάβιανη», από τη συλλογή *Καϋμοί στο Γρυπονήσι* (1930) του Γιάννη Σκαρίμπα
* Συχνά, το *Ευσταθία* αντικαθίσταται και από τα πιο σύντομα βαφτιστικά *[[Εύα (όνομα)|Εύα]]*, *[[Έφη]]*
## Αντρικός τύπος
*[[Ευστάθιος (όνομα)|Ευστάθιος]]*, *Στάθης* κτλ. (βλ. Ευστάθιος)
## Πρόσωπα
* *[[Ευσταθία (τραγουδίστρια)|Ευσταθία]]* (1972), καλλιτεχνικό όνομα της τραγουδίστριας Ευσταθίας Μαντζούφα
* *Εύα (Ευσταθία) Κολαΐτου*, συγγραφέας
* *Έφη (Ευσταθία) Γεωργοπούλου-Σαλτάρη* (1954), πολιτικός

## Παραπομπές


Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κωνσταντίνος Πλατής

Ο **Κωνσταντίνος Πλατής** (1885 - 1951) ήταν Έλληνας στρατιωτικός.

## Βιογραφία
Γεννήθηκε στην Μακρακώμη Φθιώτιδας. Ακολούθησε στρατιωτική σταδιοδρομία και πριν κλείσει τα 50 του χρόνια έφτασε στο βαθμό του Υποστρατήγου. Στον Πόλεμο του 1940 ήταν επικεφαλής στο Τμήμα Στρατιάς Ηπείρου.

Στην κυβέρνηση του Δεμερτζή υπηρέτησε ως υφυπουργός Στρατιωτικών, από τις 30 Νοεμβρίου 1935 έως τις 5 Μαρτίου 1936.

Κατά την περίοδο της Κατοχής συνελήφθη από τους Γερμανούς και στάλθηκε σε στρατόπεδο συγκέντρωσης των Ναζί.
Υπηρέτησε και ως υπαρχηγός του ΓΕΣ και γενικός διευθυντής του Υπουργείου Στρατιωτικών.

## Πηγές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υφυπουργοί Στρατιωτικών
NGC 86

Ο **[[Νέος Γενικός Κατάλογος|NGC]] 86** είναι σπειροειδής γαλαξίας στον αστερισμό Ανδρομέδα. Απέχει 250 εκατομμύρια έτη φωτός και έχει διάμετρο περίπου 45.000 ετών φωτός.

Τον ανακάλυψε ο Γάλλος αστρονόμος Γκυγιώμ Μπιγκουρντάν (Guillaume Bigourdan) στις 14 Νοεμβρίου 1884.

## Παραπομπές


## Αναφορές

## Εξωτερικοί σύνδεσμοι
* 

0086
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
01383
Κυβέρνηση Τσίπρα

Το 2015 σχηματίστηκαν δύο κυβερνήσεις με πρωθυπουργό τον Αλέξη Τσίπρα, τον Ιανουάριο και τον Σεπτέμβριο:

*Κυβέρνηση Αλέξη Τσίπρα Ιανουαρίου 2015
*Κυβέρνηση Αλέξη Τσίπρα Σεπτεμβρίου 2015

Κατηγορία:Αλέξης Τσίπρας
Αστέριος

Το όνομα **Αστέριος** μπορεί να αναφέρεται:

## Πρόσωπα
*Αστέριος ο Καππαδόκης, εκκλησιαστικός συγγραφέας του 4ου αιώνα.
*Αστέριος Ζουρμπάς, δημισιογράφος και πολιτικός, 1880-1956.
*Αστέριος Νταής, νομικός και πολιτικός, 1894-1983.

Κατηγορία:Αποσαφηνίσεις ονομάτων
Έφη (όνομα)

**Έφη**, ελληνικό γυναικείο κύριο όνομα, αρκετά συνηθισμένο ως σύντομος ή υποκοριστικός τύπος βαφτιστικών με πρόθεμα *Ευ-* [ef], όπως *[[Ευτυχία (όνομα)|Ευτυχία]]*, *[[Ευθυμία (όνομα)|Ευθυμία]]*, *[[Ευφημία (όνομα)|Ευφημία]]*, *[[Ευσταθία (όνομα)|Ευσταθία]]*, *[[Ευφροσύνη (όνομα)|Ευφροσύνη]], Ευστρατία,* κτλ.

## Το όνομα Έφη σε άλλες γλώσσες
* αγγλικά: *Effie*
## Πρόσωπα
* Έφη (Ευτυχία) Σαρρή (1933–2001), τραγουδίστρια
* Έφη (Ευφροσύνη) Σφυρή (1973), πρώην αθλήτρια του βόλεϊ
* Έφη (Ευθυμία) Παπαθεοδώρου (1938), ηθοποιός
*Έφη (Ευσταθία) Γεωργοπούλου-Σαλτάρη (1954), πολιτικός
* Έφη (Ευφημία) Κόντα (1985), ηθοποιός
* Έφη (Φωτεινή) Γαζή (1966), καθηγήτρια της Ιστορίας

## Εξωτερικοί σύνδεσμοι

## Παραπομπές


Κατηγορία:Γυναικεία ελληνικά ονόματα
Κατηγορία:Υποκοριστικά ονόματα